Üldkohtu (esimene koda) 17. märtsi 2021. aasta otsus – EJ vs. EIP
(kohtuasi T‑585/19)
Avalik teenistus – EIP personal – Töötasu – Sõidukulud – Ülalpeetava lapse kahekordne toetus – Rasket haigust põdev laps – Nimetatud kulude tagasiulatuva hüvitamise ja kahekordse toetuse tagasiulatuva maksmise piiramine – Mõistlik aeg – Hoolitsemiskohustus – Tühistamishagi ja kahju hüvitamise nõue
1.      Ametnike hagid – Euroopa Investeerimispanga teenistujad – Hagi otsuse peale, millega lõpetati lepitusmenetlus – Mõju – Vaidlustatud akti peale hagi esitamine – Erand – Otsus, mis ei ole kinnitav – Selles esitatud põhjenduste arvesse võtmine
(EIP personalieeskirjad, artikkel 41)
(vt punktid 22‑25)
2.      Ametnike hagid – Taotlus personalieeskirjade artikli 90 lõike 1 tähenduses – Toetuste tagasiulatuvalt maksmise taotlus – Mõistliku aja nõude järgimine – Tähtaja algus
(Personalieeskirjad, artikli 90 lõige 1;VII lisa artiklid 2 ja 3)
(vt punktid 33–37 ja 49–59)
3.      Ametnikud – Euroopa Investeerimispanga teenistujad – Töötasu – Peretoetused – Ülalpeetava lapse kahekordne toetus – Saamise tingimused – Nõue, et huvitatud isiku esitatud taotlus peab olema nõuetekohane – Lapse raske haiguse olemasolu tunnistamine administratsiooni poolt – Toetuse määramiseks üksikjuhtumi omal algatusel hindamise kohustus – Puudumine
(vt punktid 43‑46)
4.      Ametnikud – Töötasu – Peretoetused – Ülalpeetava lapse toetus – Administratsiooni hoolitsemiskohustus – Hea halduse põhimõte – Ulatus – Ametniku huvide arvesse võtmine – Piirid
(Euroopa Liidu põhiõiguste harta, artikkel 41; personalieeskirjad, VII lisa artikkel 2)
(vt punktid 76, 77 ja 79)
Ese
ELTL artikli 270 ja Euroopa Liidu Kohtu põhikirja artikli 50a alusel esitatud nõue esiteks tühistada 16. veebruari 2018. aasta, millega piirati hagejal tema lapse raske haiguse tõttu tekkinud transpordikulude tagasiulatuvat hüvitamist 18 kuuga, ja 23. märtsi 2018. aasta otsus, millega piirati ülalpeetava lapse kahekordse toetuse tagasiulatuvat maksmist viie aastaga, ning teiseks hüvitada varaline ja mittevaraline kahju, mis hagejal väidetavalt tekkis.
Resolutsioon
1.
Jätta hagi rahuldamata.
2.
Jätta poolte kohtukulud nende endi kanda.